laion/Wikipedia-Exotic huggingface dataset:
ביל ליימביר

ויליאם "ביל" ליימביר הבן (באנגלית: .William "Bill" Laimbeer Jr) הוא שחקן עבר בליגת ה-NBA. את רוב הקריירה המקצועית שלו עשה בקבוצת דטרויט פיסטונס, איתה זכה בשתי אליפויות. ידוע בעיקר בשל סגנון המשחק הפיזי והקשוח שלו. נחשב לחלק מחבורת ה-"Bad boys" של דטרויט ביחד עם אייזיאה תומאס וג'ו דיומרס. ליימביר נבחר בדראפט על ידי קליבלנד קאבלירס בשנת 1979 (בחירה 65 בסיבוב השלישי). הוא שיחק עונה אחת בקבוצת ברשיה מהליגה האיטלקית אותה סיים עם ממוצעים של 21.1 נקודות ו-12.5 ריבאונדים. בסיום העונה באיטליה חזר לשחק בשורות הקאבלירס. ב-16 בפברואר 1982 הוא הועבר בטרייד לדטרויט פיסטונס, בה שיחק עד סיום הקריירה שלו. במהלך קריירת המשחק שלו, ליימביר נחשב לאחד מהשחקנים הידועים לשמצה בליגה בשל סגנון המשחק הקשוח והפיזי שבא לידי ביטוי בביצוע עבירות רבות על יריביו. בנוסף הוא זכור כאחד השחקנים האלימים בתולדות הליגה. ליימביר ידוע בעיקר יכולותיו ההגנתיות, אך היה גם שחקן התקפי יעיל מאוד, בעל יכולת קליעה גבוהה מאוד מבחוץ עבור סנטר. במהלך הקריירה שלו הוא קלע למעלה מ-200 סלי שלוש. ליימביר זכה עם הפיסטונס בשתי אליפויות (1989, 1990) ונבחר 4 פעמים למשחק האולסטאר של ה-NBA‏ (1983, 1984, 1985, 1987). הוא השחקן ה-19 בתולדות הליגה שהגיע ל-10,000 נקודות ו-10,000 ריבאונדים. למביר שיחק 685 משחקים רצופים (רצף שנעצר בעקבות השעיה), הרצף החמישי באורכו בתולדות הליגה. בתחילת 1993-94 הודיע על פרישה בעקבות פציעות חוזרות בגב ובברכיים. ליימביר מוביל את רשימת הריבאונדרים בתולדות המועדון. במהלך עונת 2002 ליימביר מונה למאמן הראשי של קבוצת דטרויט שוק (Shock) בליגת ה-WNBA. שנה לאחר מכן הוא הוביל את המועדון לזכייה באליפות הראשונה שלו וזכה בתואר מאמן השנה. בעונת 2006 הוביל את הקבוצה לאליפות שנייה ושתי עונות לאחר מכן לאליפות השלישית. ביוני 2009 פרש מאימון הקבוצה עקב סיבות משפחתיות ומתוך רצון להפוך למאמן ראשי בליגת ה-NBA, אך נאלץ להסתפק בתפקיד עוזר מאמן בקבוצת מינסוטה טימברוולבס. בעונת 2012 הוא שב לליגת ה-WNBA, כשמונה למאמן הראשי של קבוצת ניו יורק ליברטי. בסיום עונת 2014 הוחלט על סיום עבודתו בקבוצה, אך בתחילת עונת 2015 הוא מונה מחדש לתפקיד. מדיה וקבצים בנושא ביל ליימביר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA פרופיל השחקן באתר ה-NBA Bill Laimbeer named general manager and head coach of WNBA's NY Liberty Liberty, Bill Laimbeer part ways Liberty Rename Bill Laimbeer Head Coach
איחאר

איחאר (בספרדית: Híjar; באראגונית: Ixar, אישאר) היא עיירה הממוקמת במחוז טרואל בקהילה האוטונומית אראגון שבספרד. העיירה ידעה את שיא פריחתה בשלהי ימי הביניים; ב-1483 הקים הדוכס חואן פרננדס דה-איחאר בית דפוס בארמונו, בתקופה שבה מהפכת הדפוס רק החלה את דרכה והייתה חדשה בספרד. בדפוס איחאר נדפסו גם ספרים עבריים בידי המדפיס אברהם אלאנתאנסי. בתי העיירה השתמרו היטב וישנם בה מבנים מהמאה ה-15, ביניהם בית כנסת וכנסייה גותית-מודחארית בשם "סנטה מריה לה מאיור". מדיה וקבצים בנושא איחאר בוויקישיתוף אתר האינטרנט הרשמי של איחאר ערך זה הוא קצרמר בנושא יישובים בספרד. אתם מוזמנים לתרום לוויקיפדיה ולהרחיב אותו.
יוהאן פוסט

יוהאן פוסט (בגרמנית: Johann Fust; ‏1400 C. - ‏30 באוקטובר 1466) היה מדפיס גרמני. פוסט התפרסם כמי שמימן את ניסיונותיו של יוהאן גוטנברג להמצאת הדפוס המודרני, וזכה ברווחיו של גוטנברג מהמצאתו לאחר משפט שנערך ביניהם ובסיכומו עוקל בית הדפוס של גוטנברג לטובת פוסט. עובדה זו הקימה לו מבקרים שראו בו איש הון שניצל את מצוקתו הכלכלית של גוטנברג. אחרים ראו בו משקיע ראוי, שהיה הפטרון היחיד שהמשיך להאמין בגוטנברג ולהעניק לו חסות גם לאחר כישלונות ראשוניים של המצאתו. פוסט השיא את בתו היחידה כריסטינה לעוזרו לשעבר של גוטנברג, פטר שפר, שהעיד לטובתו של פוסט נגד מעבידו. ויחד עם חתנו הקימו בית דפוס משלהם: "שפר&פוסט". מדיה וקבצים בנושא יוהאן פוסט בוויקישיתוף יוהאן פוסט, באתר אנציקלופדיה בריטניקה (באנגלית)
מרוץ החברים למען חולי ה-ALS

מרוץ החברים למען חולי ה-ALS נערך מדי שנה, במטרה לעורר מודעות למחלת ה-ALS ולגייס תרומות למען קידום המחקר למציאת תרופה למחלה ולטובת תמיכה וסיוע לחולים ובני משפחותיהם. ALS היא מחלת ניוון שרירים חשוכת מרפא הפוגעת ביכולת התנועה של החולים. החולים מאבדים את יכולתם לנוע, לאכול, לדבר ולנשום, והם נותרים "לכודים" בגופם בעוד מוחם עודנו צלול, והולכים לעולמם לרוב תוך 3–5 שנים. את המירוץ יזם בשנת 2012 מנכ"ל עמותת "פרס לחיים", שי ראשוני, ספורטאי, טריאתלוניסט, "איש ברזל" אשר אובחן בגיל 45 כחולה ALS. בכך, חיבר שי את שני תחומי העיסוק העיקריים שלו - ארגון אירועי ספורט והמאבק למציאת תרופה למחלה. המירוץ מאורגן ומופק על ידי עמותת "פרס לחיים" ועמותת ישראלס, העוסקות בקידום מחקר ברמה הלאומית והבינ"ל למציאת רפואה למחלה חשוכת המרפא ובתמיכה וסיוע לחולים ומשפחותיהם, ההפקה נעזרת בצוות מתנדבים מסור החוזר שנה אחר שנה לפעול במסגרת המירוץ. המירוץ נערך ברמת השרון, וכולל הפנינג משפחתי ושני מסלולי ריצה - האחד בן 2 ק"מ, והשני בן 4.2 ק"מ (עשירית המרתון). המסלולים נגישים לכיסאות גלגלים, ובין משתתפי המירוץ הרצים וההולכים, משתתפים גם חולי ALS מרחבי הארץ המלווים בחברים ובני משפחותיהם. המירוץ צובר פופולריות נוספת מדי שנה עם העלייה במודעות למחלה ובמעורבות העממית במאבק למציאת תרופה - במירוץ הראשון שנערך השתתפו 1000 רצים, ובמירוץ הרביעי השתתפו למעלה מ-2000 רצים, חברים ומשפחות. האירוע כולל בנוסף למירוץ, גם הפנינג משפחות ובו הפעלות מגוונות לילדים, מתנפחים, מתחם עיסויים גדול ומתחמי ישיבה. משתתפי המירוץ מקבלים מדי שנה את חולצת המירוץ ופינוקים רבים שכולם תרומות של גופים מסחריים גדולים. בשנת 2014 הושק קמפיין "החולצה הנכונה", קמפיין ברשתות החברתיות ובו הצטלמו מפורסמים רבים בארץ, מתחומים שונים עם חולצת המירוץ. בשנת 2015, נרתמו מפורסמים רבים מסדרות ריאליטי, ארץ נהדרת ואחרים לצלם סרטון הקורא לאנשים להגיע למירוץ. עמותת "פרס לחיים" עמותת ישראלס עמוד האירוע של מרוץ החברים הרביעי ביום חמישי: מרוץ למען חולי ALS, באתר וואלה, 17 ביוני 2012
פטר שפר (מדפיס)

פטר שֶׁפֶר (בגרמנית: Peter Schöffer; בשמו הלטיני: פטרוס שפר; סביבות 1425 – סביבות 1503) היה מדפיס גרמני בראשית מהפכת הדפוס. צורף, עורך דין ומלווה בריבית. שפר, יליד גרנסהיים, למד בפריז ועבד כמעתיק כתבי יד, התמחה במלאכת הדפוס המודרני בבית הדפוס של יוהאן גוטנברג והיה לעוזרו העיקרי. לאחר השלמת הדפסת התנ"ך של גוטנברג ב-1455 העיד שפר לטובת יוהאן פוסט במשפט שניהל נגד גוטנברג, ולאחר העיקול שהוטל לפי דרישת פוסט על בית הדפוס של גוטנברג, חבר לפוסט והקים עמו את בית הדפוס של "שפר ופוסט". פטר שפר נישא לכריסטינה, בתו היחידה של יוהאן פוסט, ובניהם המשיכו אחריו במלאכת הדפוס לתוך המחצית השנייה של המאה ה-16. שפר הלך לעולמו במיינץ. דמותו של שפר ניצבת לצד דמותם של פוסט וגוטנברג באנדרטת גוטנברג (גר') בפרנקפורט. בעיר מולדתו גרנסהיים (אנ'), הוצב פסל בדמותו, נושא בחיקו ספר. מותג הבירה "שפר-הופר" (Schöfferhofer) נקרא כך על שם ביתה הראשון של מבשלת השיכר המייצרת אותו ששכנה בביתו של שפר במיינץ (Mainzer Schöfferhof), דמותו של שפר משמשת למיתוג המוצר. הרומן "שולייתו של גוטנברג" ("Gutenberg's Apprentice") של אליס כריסטי מ-2014 עוסק בגנבת קניינו הרוחני של גוטנברג בהמצאת הדפוס המודרני. מדיה וקבצים בנושא פטר שפר בוויקישיתוף פטר שפר, באתר אנציקלופדיה בריטניקה (באנגלית)
עונת 1953/1954 ב-NBA

עונת 1953/1954 היא העונה השמינית של ליגת ה-NBA. העונה הסתיימה זכייתה השלישית ברציפות והחמישית בסך הכול של מיניאפוליס לייקרס בתואר האליפות, לאחר שגברה על סירקיוז נשיונלס בסדרת הגמר בתוצאה 3–4. הסנטר ג'ורג' מייקן הוביל את קלעי האלופה בסדרת הגמר, כשקלע 18.1 נקודות בממוצע למשחק. בתחילת העונה התפרקה קבוצת אינדיאנפוליס אולימפיאנס, מה שצמצם את מספר קבוצות הליגה לתשע בלבד. דראפט ה-NBA בעונה זו התקיים ב-24 באפריל 1953 בבוסטון, מסצ'וסטס. בדראפט נבחרו 122 שחקנים בסך הכול, מתוכם 31 שיחקו בליגת ה-NBA. לפני הדראפט נבחרו וולטר דיוקס, ארני בק והנרי הנסי כבחירות טריטוריאליות, ובבחירה הראשונה בחרה קבוצת בולטימור בולטס את ריי פליקס, שבסיום העונה זכה בתואר רוקי השנה ב-NBA. בדראפט נבחרו שישה שחקנים שהשתתפו במהלך הקריירה במשחק האולסטאר: וולטר דיוקס, ריי פליקס, ריצ'י ריגן (בחירה רביעית), קליף הייגן (21), ג'ק ג'ורג' (102) וקן סירס (108). לאחר פרישתו הוצג הייגן בהיכל התהילה של הכדורסל, כמו גם בוב הוברגס (בחירה שנייה) ופרנק רמזי (5). להלן רשימת נבחרי הסיבוב הראשון (מתוך 20 סיבובים): משחק האולסטאר בעונה זו נערך ב-21 בינואר 1954 בעיר ניו יורק. את סגלי הקבוצות בחרו עיתונאים מרחבי ארצות הברית, ואת החמישיות הפותחות בחרו מאמני קבוצות האולסטאר. המאמנים במשחק היו ג'ו לאפצ'יק מניו יורק ניקס וג'ון קנדלה ממיניאפוליס לייקרס. חמישיית המזרח כללה את בוב קוזי, דיק מקגווייר, דולף שייז, אד מקאולי וריי פליקס, וחמישיית המערב כללה את סלייטר מרטין, בובי וונזר, ג'ים פולארד, מל האטצ'ינס וג'ורג' מייקן. במשחק עצמו, שנגרר להארכה, ניצחה קבוצת המזרח בתוצאה 93–98, ובתואר ה-MVP של משחק האולסטאר זכה בוב קוזי שקלע 20 נקודות עבור הקבוצה המנצחת. ‏*כוכבית מסמנת קבוצה שהעפילה לפלייאוף. רוקי העונה - ריי פליקס, בולטימור בולטס בעקבות התפרקות קבוצת אינדיאנפוליס אולימפיאנס, שהשאירה את ה-NBA עם תשע קבוצות, הפעילה הליגה באופן חד פעמי "סיבוב בתים" שקדם לשלב הפלייאוף. שלוש הקבוצות המובילות בכל מחוז (מזרח ומערב) שיחקו ביניהן סדרת משחקים, כאשר כל קבוצה מתמודדת פעמיים נגד כל אחת משתי הקבוצות האחרות, פעם בבית ופעם בחוץ. בתום הסיבוב, שתי הקבוצות בעלות המאזן הטוב ביותר מכל מחוז מעפילות לשלב חצי גמר ה-NBA. במחוז המזרחי העפילו סירקיוז נשיונלס ובוסטון סלטיקס, ובמערב עלו מיניאפוליס לייקרס ורוצ'סטר רויאלס. סגל האלופה, מיניאפוליס לייקרס: ג'ורג' מייקן, ג'ים פולארד, קלייד לאבלט, ורן מיקלסן, סלייטר מרטין, וייטי סקוג, פפ סול, ג'ים הולסטין ודיק שניטקר. מאמן ראשי: ג'ון קנדלה. מדיה וקבצים בנושא עונת 1953/1954 ב-NBA בוויקישיתוף סיכום עונת 1953/1954, באתר nba.com מיניאפוליס לייקרס זוכה באליפות עונת 1953/54, באתר nba.com רשימת הנבחרים בדראפט 1953, באתר basketball-reference.com סיכום משחק האולסטאר 1954, באתר nba.com
אמסטרדם המרכזית

רובע אמסטרדם המרכזית (בהולנדית: Amsterdam Centrum) הוא הרובע הפנימי ביותר ואחד משמונה מחוזות של עיריית אמסטרדם, הולנד. הרובע הוקם בשנת 2002 והיה האזור האחרון בעיר שקיבל מעמד שלטון עצמי הנשלט על ידי ועדה מבצעת (Bestuurscommissie). הרובע משתרע על שטח של 8.04 קמ"ר (0.22 קמ"ר מים) ומכסה את חגורת התעלות של אמסטרדם. שוק הפרחים חוויית היינקן ארמון המלוכה דה ואלן – רובע החלונות האדומים דה דאם (De Dam) כיכר רמברנדט (Rembrandtplein) וטרלופליין מונטפליין נורדרמארקט דאמראק (Damrak) קלוורסטראט (Kalverstraat) רוקין מוזיאון בית רמברנדט בית אנה פרנק המוזיאון להיסטוריה יהודית כנסיית סנט ניקולס כיכר דאם בית אנה פרנק חוויית היינקן מדיה וקבצים בנושא אמסטרדם המרכזית בוויקישיתוף
לנה גוסלינג

לנה גוסלינג (בגרמנית: Lena Goeßling;‏ נולדה ב-8 במרץ 1986) היא שחקנית כדורגל גרמנייה שמשחקת בעמדת הקישור. גוסלינג התחילה את הקריירה שלה בקבוצת הנוער של אופנבך, ואחרי כמה שנים עברה לקבוצת הנוער של סנדרן. אז היא עברה לגוטרסלו שם היא התחילה את הקריירה המקצוענית ושיחקה שם שלוש שנים. היא כבשה 7 שערים ב-35 משחקים. ב-2006 היא עברה לבאד נוינהאר, שיחקה שם 5 שנים וכבשה 19 שערים ב-97 משחקים. לאחר חמש שנים הודיעה גוסלינג על מעברה לקבוצת וולפסבורג. בפברואר 2008 גוסלינג ערכה את הופעת הבכורה שלה בנבחרת גרמניה במשחק נגד נבחרת סין. היא שיחקה באולימפיאדת בייג'ינג והטורניר הגדול הראשון שבו היא השתתפה היה מונדיאל 2011. מדיה וקבצים בנושא לנה גוסלינג בוויקישיתוף לנה גוסלינג, ברשת החברתית אינסטגרם לנה גוסלינג, באתר Soccerdonna (בגרמנית) לנה גוסלינג, באתר Soccerway לנה גוסלינג, באתר WorldFootball.net לנה גוסלינג, באתר FootballDatabase.eu
אל-קובייבה (רמלה)

אל-קוביבה (בערבית: القبيبة; מילולית: "כיפה קטנה") היה יישוב ערבי בנפת רמלה, כ-10.5 קילומטרים דרומית-מערבית לרמלה, שננטש ופונה במהלך מלחמת העצמאות. מעטים משרידיו נותרו כיום בקצה המערבי של רחובות. בקרבת האתר בו שכן הכפר נמצא תל שלף בו התגלו ממצאים מתקופת הברונזה ויש המזהים אותו עם אלתקה בנחלת שבט דן. במאה ה-13 הוקם הכפר על ידי שבטי בדואים מחצי האי ערב. הכפר נקרא על שם קברו של השיח' גנדה, שהיה בעל כיפת אבן. כיום שוכן במקום מגדל מים. לפני 1840 הגיעה לכפר קבוצת מוסלמים גדולה ממצרים. ב-14 בנובמבר 1917 התחולל על אדמות הכפר, קרב עיון קרא. בשנת 1922 נמנו בכפר 519 תושבים ובמפקד של 1931 הגיע מספרם ל-800. בשנת 1932, בעקבות חשד שבית אריזה בנס ציונה הוצת על ידי ערבים מקובייבה, נכתב "עד עכשיו חיו פה השכנים העברים והערבים בשלום ושלוה". בשנת 1937 פנו תושבי קובייבה בתזכיר לנציב העליון בו התלוננו על החובות הגבוהים הרובצים עליהם ועל כך שרוב אדמותיהם, כ-17,000 מתוך כ-24,000 דונם נמכרו ליהודים. בסקר הכפרים בארץ ישראל שנערך ב-1945, הוערך מספר תושבי הכפר בכ-1,720 איש. והוא השתרע על שטח של 10,737 דונמים, מתוכם 1,397 דונמים בבעלות יהודית ו-451 דונמים של שטחים ציבוריים. בבית הספר המקומי שנוסד ב-1929 למדו 344 תלמידים. הכפר נכבש יחד עם הכפר הסמוך, זרנוגה, ב-27 במאי 1948 בידי חטיבת גבעתי (חטיבה 5) כחלק ממבצע בר יוחאי, שהיה השלב השני של מבצע ברק; רוב תושביו נמלטו עוד לפני ההתקפה או במהלכה. עם כיבושו, גורשו ממנו ככל הנראה התושבים המעטים שנותרו בו. ב-24 עד 28 באוגוסט פינו חיילי גבעתי פליטים ערבים מן הכפרים קוביבה, זרנוגה ויבנא שהתאספו בשטח ממערב ליבנא. התושבים הראשונים שהגיעו לכפר היו עולים חדשים מבולגריה שעזבו תוך זמן קצר. לכפר הגיעו גם ראשוני "כפר הנגיד", ששהו במקום עד שעברו לאתר הקבע הנוכחי. ב-1949 הגיעו לבתים הנטושים עולים מתימן. העולים לא קיבלו בעלות על הבתים. על אדמות הכפר הוקם כפר גבירול. ב-1953 דווח על 75 עד מאה משפחות שהתגוררו בבתים הנטושים. בנוסף הוקמו בכפר גם צריפים וסך האוכלוסייה בכפר הוערכה ב-270 משפחות באותה שנה. בשנת 1955 סופח הכפר לעיר רחובות. מאוחר יותר הפך הכפר לשכונת "אבן גבירול" במערב העיר. שני בתים מפוארים השוכנים על גבעה ונראים מכביש 411 הם בין השרידים הבודדים שנותרו מן הכפר. הבתים הוקמו בשנות ה-20 של המאה ה-20 בפאתי הכפר ונבנו על ידי האחים מוסא ורפעת שהין, מן המשפחות המכובדות ביותר באזור, שהתפרנסו מפרדסנות. הבתים הוגדרו כאתר לשימור. בית הקברות של הכפר קוביבה נמצא ליד רחוב דולב בכפר גבירול והיה בשימוש בין המאות ה-13 וה-16. ישראלה קומפטון, "רחובות – אתרים ומסלולים", הוצאת עיריית רחובות והחברה להגנת הטבע, מהדורה שנייה, 1995 מדיה וקבצים בנושא אל-קובייבה בוויקישיתוף שלומית בנימין, נוכחים נפקדים: המקרה של קוביבה/כפר גבירול, תיאוריה וביקורת, גיליון מס' 29, סתיו 2006 מיכאל יעקובסון: מאמר על בתי שהין בתחומי כפר גבירול באתר 'חלון אחורי', 8/2010. ספר יהושע, פרק י"ט, פסוק מ"ד. הערות בענייני המפקד, דבר, 26 באפריל 1932 מארץ ישראל, העולם, 12 במאי 1932 תזכיר קובייבה, דבר, 27 במאי 1937 נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com. בני מוריס, לידתה של בעיית הפליטים הפלסטינים 1947–1949, עמ' 177.
חוק ממשלת ויילס (1998)

חוק ממשלת ויילס (1998) (באנגלית: Government of Wales Act 1998) הוא חוק של הפרלמנט הבריטי שנחקק בעקבות משאל עם שנערך בויילס בשנת 1997. החוק מגדיר את פעילותה של האספה הלאומית של ויילס, של נציב תלונות הציבור בוויילס, ושל מוסדות ולשיים נוספים. חוק ממשלת ויילס 1998 (GOWA 1998) אישר לאספה הלאומית תפקידי ביצוע (במילים אחרות, סמכויות וחובות) בתחומים כמו חקלאות, תרבות, פיתוח כלכלי, חינוך, בריאות, דיור, ממשל מקומי, שירותים חברתיים ותכנון. החוק נחקק על ידי ממשלת הלייבור בשנת 1998. חוק סקוטלנד (1998) חוק ממשלת ויילס (2006) החוק במאגר החקיקה הבריטי נוסח החוק המלא (באנגלית) Law Wales, Government of Wales Act 1998
אטלנטיקה

אטלנטיקה היא סדרת דרמה קומית ששודרה החל מ-9 ביולי 2015 ועד לסיומה ב-אוקטובר 2015 במשך 12 פרקים בחברת HOT. הסדרה מציגה את סיפורה של להקת הרוק הירושלמית אטלנטיקה, שמדשדשת כבר שנים בניסיון להגשים את החלום ולהוציא אלבום ראשון. את הסדרה כתבו רמי דוידוף ושגיא אזולאי, שהיו גם מיוצריה לצד עודד דוידוף. אטלנטיקה היא להקת רוק ירושלמית, שמדשדשת כבר שנים בניסיון להגשים את החלום ולהצליח בגדול. למרות כישרונם, ההתנהלות והיחסים הבעייתיים ביניהם מונעים מהם להתקדם, וגורמים להם להיראות כחבורת לוזרים שתקועה בעולם מאוד לא זוהר של פאבים אפלים וחיי לילה הזויים בעיר הקודש. עד הרגע שצחי נכנס לחיי הלהקה. ממדריך טיולים אפור הוא הופך למנג'ר הראשון של הלהקה, ויעשה הכל כדי שהם יצליחו ביחד, גם אם זה גובל בהסתבכות בפלילים ועבירות מוסריות קשות. נראה כאילו הייעוד של צחי הוא "אטלנטיקה", וההפך. צחי מרמור כהן (טל פרידמן): מנג'ר הלהקה. היה בעברו מדריך טיולים. יעשה הכל למען הלהקה כדי שהם יצליחו, גם אם זה גובל בפלילים. שמואל (צידקי) צדקיהו (שלומי קוריאט): בסיסט הלהקה. דעתן, ציני וקמצן. חולם להיות מפיק מוזיקלי. בועז (בוזי) דוידיאן (אלון חמאווי): סולן הלהקה. זמר ממגנט ושרמנטי, שבעזרת הכריזמה שלו מצליח לסחוף אחריו את כל מי שיכול לשרת את האינטרסים שלו. אגואיסט, מפונק וחסר אחריות שרואה את עצמו ככוכב רוק ומתנהג כך. חואן פינאלס (בני אלדר): גיטריסט הלהקה. נגן מוכשר, ואלכוהוליסט שעובד כשומר במוזיאון "יד ושם", וחי עם אביו הערירי. גרישה (גיא) פרסנדוב (אנדרי בר): מתופף הלהקה. מנו (יורם טולדנו): בעל בר "הינקיס". חבר טוב של חברי הלהקה. חולם לנגן יחד עם אטלנטיקה. הגר (רותי אסרסאי): ברמנית בבר "הינקיס". יפה, אינטליגנטית, חריפה וחסרת מעצורים. נוהגת לומר את האמת בפנים. שרגא (שי אביבי): חברו הטוב של צחי, מציל אותו מידי תאילנדים. שבי (ארנון צדוק): עבריין, פושע מפורסם, משתמש בקוקאין ביחד עם הגר, מנו חייב לו כסף. אלין (סמדר וולפמן): חברתו של בוזי. צרפתייה, אוהבת את המדינה. ימית (יעל שושנה כהן): הייתה זמרת בלהקת "אטלנטיקה" עד שפרשה. מועמר (לואי נופי): חבר של בוזי. נטלי (לנה פאום): בחורה ערביה שעובדת בגן החיות התנ"כי. יוצאת עם חואן ונרצחת על רקע כבוד המשפחה בגלל שיצאה עם יהודי. אורלי סמדג'ה (אמירה בוזגלו): מנהלת הפקה מוזיקלית. חיים בירנבאום (שי גולדשטיין): מנהל חברת הצו השמיני. איב (ג'ולי פארנס): אחותה של אלין. נכנסת להריון מבוזי. "אטלנטיקה", במסד הנתונים הקולנועיים IMDb (באנגלית) "אטלנטיקה", במיזם "אישים" לתיעוד היצירה הישראלית "אטלנטיקה", באתר מגזין HOT-Connect
מול 7

מול 7 היא רשת מרכזי מסחר אשר הוקמה על ידי קבוצת הודיה אחזקות. כיום כוללת הרשת שני מרכזי מסחר, בבאר שבע ובשדרות. מרכז מול 7 בבאר שבע הוקם בשנת 2013 בשיתוף עם רשת רמי לוי שיווק השקמה, וכולל רשתות מזון, עשרות חנויות מותגים, בתי קפה וסופרמרקטים, הפרושים על פני כ-12,000 מ"ר, וכ-450 מקומות חניה המשרתים את תושבי באר שבע והסביבה. מול 7 שדרות ממוקם בכניסה לשדרות, סמוך לתחנת הרכבת של העיר. המרכז כולל עשרות חנויות מותגים, בתי קפה, סופרמרקט ותחנת דלק המשרתים את תושבי שדרות, המועצה האזורית שער הנגב, המועצה האזורית אשכול ועוד. גודל המתחם כ-11,000 מ"ר וגם הוא כולל כ-450 מקומות חניה. Mall7 - אתר מול 7 באר שבע Mall7 - אתר מול 7 שדרות דותן לוי, רמי לוי ירחיב את מרכז הקניות מול 7 בבאר שבע, באתר כלכליסט, 17 בנובמבר 2011 מנחם הורוביץ, ‏שווה בדיקה עם מנחם הורביץ: היזמים משקיעים בדרום (מתוך תוכנית חיסכון), באתר ‏מאקו‏, 1 ביולי 2015 חזי שטרנליכט, Israel Hayom מדור נדל"ן: קניון בשדרות מוקם בהשקעה של 100 מיליון שקל, באתר ישראל היום, 17 במאי 2015 שדרות: 120 מקומות עבודה יתווספו בזכות קניון חדש, באתר נענע10
פרסי בחירת הנוער 2007

טקס פרסי בחירת הנוער לשנת 2007 התקיים ב-26 באוגוסט 2007 באמפיתיאטרון גיבסון שבקליפורניה ושודר בערוץ פוקס. את הטקס הנחו השחקנית והזמרת הילרי דאף והקומיקאי ניק קאנון ולאורכו הופיעו האומנים אבריל לאבין, קלי קלרקסון, פרגי ושופ בויז. האומן ג'סטין טימברלייק קיבל בטקס זה את פרס Ultimate. מספר המועמדויות הרב ביותר: הסרט "רובוטריקים" - 10 מועמדויות מספר הזכיות הרב ביותר: הסרט "שודדי הקאריביים: סוף העולם" - 6 זכיות פרסי בחירת הנוער 2007, במסד הנתונים הקולנועיים IMDb (באנגלית) מועמדויות וזכיות בפרסי בחירת הנוער 2007, במסד הנתונים הקולנועיים IMDb (באנגלית) פרסי בחירת הנוער 2007, במסד הנתונים הקולנועיים IMDb (באנגלית)
ליברו

משמעות המילה ליברו (Libero) באיטלקית היא "חופשי". האם התכוונתם ל... ליברו (כדורעף) – עמדה בכדורעף ליברו (כדורגל) – עמדה בכדורגל סובארו ליברו – מכונית מתוצרת סובארו שיוצרה בשנים 1983–1998
מחוזות ורמונט

במדינת ורמונט שבארצות הברית 14 מחוזות המכילים 255 רשויות ומקומות, בהם 237 עיירות, 9 ערים ו-9 אזורים לא מאוגדים (שאינם מוגדרים כרשות, עיר או עיירה). הגדול שבמחוזות ורמונט הוא מחוז וינדזור (2,510 קמ"ר), הקטן שבהם הוא מחוז גרנד אייל (210 קמ"ר), והמאוכלס שבהם הוא מחוז שיטנדן (כ-156,545 תושבים). עיר הבירה, מונטפלייר, נמצאת במחוז וושינגטון. מדיה וקבצים בנושא מחוזות ורמונט בוויקישיתוף
מרסל ינסן

מרסל ינסן (בגרמנית Marcell Jansen; נולד ב-4 בנובמבר 1985) הוא כדורגלן עבר גרמני. מרסל ינסן החל את הקריירה שלו בקבוצת הנוער של בורוסיה מנשנגלדבך, שם שיחק 11 שנים, וקודם לקבוצת הבוגרים של המועדון בשנת 2004. במחזור ה-16 של עונת 2004/2005, שיחק ינסן בהפסד 6-0 להרטה ברלין, ואף גרם לפנדל לחובת בורוסיה מנשנגלדבך. על אף זאת, המאמן דיק אדבוקאט שמר לו אמונים. באותה עונה סיימה בורוסיה מנשנגלדבך במקום ה-15, נקודה אחת בלבד מעל בוכום שסיימה במקום ה-16 וירדה ליגה. עונת 2005-2006 הייתה עונה טובה יותר עבור בורוסיה מנשנגלדבך, שסיימה במקום העשירי, אך בעונה שלאחר מגן ירדה גלאדבך לליגת המשנה, כאשר היא מסיימת במקום האחרון עם 26 נקודות בלבד. בתום אותה עונה עזב ינסן את גלאדבך לטובת באיירן מינכן, ששילמה עבורו עשרה מיליון אירו. משחק הבכורה של מרסל ינסן בבאיירן מינכן היה בניצחון 3-0 על הנזה רוסטוק במחזור הפתיחה של עונת 2007/2008. באיירן מינכן זכתה באליפות באותה עונה, אך ינסן בחר לעזוב להמבורג, ששילמה עבורו 8 מיליון אירו באוגוסט 2008. בדצמבר 2008 הבקיע מרסל ינסן את שער הבכורה שלו בהמבורג בניצחון 2-1 על פ.צ. קלן. ביוני 2012 האריך ינסן את החוזה עד 2015. ב-8 ביולי 2015 הודיע ינסן על פרישה בגיל 29 בלבד. המבורג הייתה שרויה במשבר ארוך ומתמשך ובמאבקי תחתית במשך כמה עונות ברציפות, ולכן הוחלט לבצע שינויים עמוקים בסגל, ולשחרר מספר שחקנים, וינסן ביניהם. ינסן הצהיר כי הוא לא רואה את עצמו משחק באף מועדון שאינו המבורג, ולכן נאלץ להודיע על פרישה, למרות שקיבל הצעות רבות ממועדונים אחרים. מרסל ינסן ערך את הופעת הבכורה שלו ב-3 בספטמבר 2005 בהפסד 2-0 לנבחרת סלובקיה בכדורגל. במוקדמות יורו 2008 הבקיע ינסן את שערו הראשון בנבחרת בניצחון 6-0 על נבחרת סן מרינו בכדורגל. ינסן נפצע לפני מונדיאל 2010, אך עדיין נכלל בסגל ונכנס כמחליף במשחקים נגד גאנה, ארגנטינה וספרד, ובמשחק מול אורוגוואי פתח בהרכב וכבש שער. מדיה וקבצים בנושא מרסל ינסן בוויקישיתוף אתר האינטרנט הרשמי של מרסל ינסן מרסל ינסן, באתר Transfermarkt מרסל ינסן, באתר Fussballdaten.de (בגרמנית) מרסל ינסן, באתר Soccerway מרסל ינסן, באתר WorldFootball.net מרסל ינסן, באתר National Football Teams מרסל ינסן, באתר FootballDatabase.eu פרופיל המאמן, באתר Transfermarkt
OpenFabrics

ארגון OpenFabrics Alliance הוא מוסד ללא כוונת רווח המקדם את השימוש בטכנולוגיית גישה ישירה מרוחקת לזיכרון עבור טופולוגיית רשת מסוג switched fabric לשרתים ואחסון. ארגון OpenFabrics Alliance מנסה לפתוח תכונה מבוססת קוד פתוח שיכולה לתמוך בשלוש הטכנולוגיות העיקריות של switched fabric: InfiniBand, RoCE ו-iWARP. התוכנה כוללת שתי פקטות: האחת מבוססת על לינוקס ו-FreeBSD והשנייה על Microsoft Windows. אתר האינטרנט הרשמי של OpenFabrics אתר הארגון
מחוזות ניו המפשייר

במדינת ניו המפשייר שבארצות הברית ישנם 10 מחוזות. חמישה מן המחוזות נוצרו ב-1769, בעת שניו המפשייר עוד הייתה מושבה בריטית. רוב המחוזות נקראים על שם אמריקאים ובריטים בולטים, וכן על שמם של אזורים גאוגרפיים. הגדול שבמחוזות ניו המפשייר הוא מחוז קוז (4,660 קמ"ר), הקטן שבהם הוא מחוז סטרפורד (960 קמ"ר), והמאוכלס שבהם הוא מחוז הילסבורו (כ-400,721 תושבים). עיר הבירה, קונקורד, נמצאת במרימק. מדיה וקבצים בנושא מחוזות ניו המפשייר בוויקישיתוף
1919 בספורט

ערך מורחב – 1919 בשל אירועי מלחמת העולם הראשונה חלק התחרויות לא נערכו. טור דה פראנס - פירמה לבו (בלגיה בלגיה) ג'ירו ד'איטליה - קונסטנטה ג'ירארדנגו (איטליה איטליה) אליפות צרפת הפתוחה - התחרות לא נערכה אליפות וימבלדון - סוזן לנגלן (צרפת צרפת) אליפות ארצות הברית הפתוחה - הייזל וייטמן (ארצות הברית ארצות הברית) אליפות אוסטרליה הפתוחה - אלג'רנון קינגסטון (בריטניה בריטניה) אליפות צרפת הפתוחה - התחרות לא נערכה אליפות וימבלדון - ג'רלד פטרסון (אוסטרליה אוסטרליה) אליפות ארצות הברית הפתוחה - ביל ג'ונסטון (ארצות הברית ארצות הברית) ערך מורחב – גביע דייוויס 1919 נבחרת אוסטרליה ניצחה את נבחרת בריטניה עם התוצאה 4:1 נבחרת ברזיל זוכה בטורניר. סרייה א' -התחרות לא נערכה. פרמייר ליג - החלה עונת 1919/1920. הגביע האנגלי - התחרות לא נערכה. ליגת העל הארגנטינאית, התאחדות AAF- בוקה ג'וניורס מבואנוס איירס זוכה באליפות ליגת העל הארגנטינאית, התאחדות AAmF - ראסינג קלוב מאבז'אנדה זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - "פאוליסטנה" זכה באליפות אליפות ריו דה ז'ניירו בכדורגל - פלומיננסה זכה באליפות בונדסליגה - התחרות לא נערכה. גביע המלך הספרדי - "ארנס דה גטצ'" זכה בגביע. לידס יונייטד - בריטניה בריטניה מכבי בוקרשט - רומניה רומניה ולנסיה - ספרד ספרד סנט אטיין - צרפת צרפת מרוצי הגרנד פרי למכוניות - המרוץ לא נערך אינדי 500 - הוורד וולקוקס במכונית מתוצרת פיג'ו. אתלדה בלייבטריי (ארצות הברית ארצות הברית) 16 באוגוסט בניו יורק, ארצות הברית - שיא עולם ראשון במשחה ל-400 מטר חופשי בתוצאה של 6:30.2 דקות גרטרוד אדרלה (ארצות הברית ארצות הברית) 17 באוגוסט באינדיאנפוליס, ארצות הברית - שיא עולם ראשון במשחה ל-800 מטר חופשי בתוצאה של 13:19.0 דקות נורמן רוס (ארצות הברית ארצות הברית) 9 באוקטובר בלוס אנג'לס, ארצות הברית - שיא עולם חדש במשחה ל-400 מטר חופשי בתוצאה של 5:14.6 דקות מדיה וקבצים בנושא 1919 בספורט בוויקישיתוף